REPUBLIKA SLOVENIJA, Vlada Republike Slovenije, Gregorčičeva 20, 1000 Ljubljana, ki jo po pooblastilu zastopa minister dr. Anže Logar 
Matična številka: 2632837000
Davčna številka: 18976727
(v nadaljevanju: Republika Slovenija) 
in 

KOBILARNA LIPICA d. o. o., Lipica 5, 6210 Sežana, ki jo zastopa direktorica 
mag. Tatjana Vošinek Pucer 

Matična številka: 5025311000

Davčna številka oz. ID številka za DDV: SI 72828013

(v nadaljevanju: Družba)
sklepata 

Dodatek št. 1 k 

Pogodbi o določitvi letnega nadomestila št. C2180-25-080006
1. člen

Pogodbeni stranki uvodoma ugotavljata, da:

· sta v skladu s sklepom Vlade Republike Slovenije, št. 32200-5/2025/3 z dne 6. 11. 2025, dne 1. 12. 2025 sklenili Pogodbo o določitvi letnega nadomestila št. C2180-25-080006 (v nadaljevanju: Pogodba), 

· je Družba z dopisom št. 106-1/26 z dne 31. 3. 2026 Ministrstvo za gospodarstvo, delo in šport (v nadaljevanju: ministrstvo) obvestila o podatkih iz izkaza poslovnega izida za leto 2025, ki predstavljajo osnovo za izračun letnega nadomestila za uporabo nepremičnin, ki so v lasti Republike Slovenije, za potrebe izvajanja nalog trženja kulturnih in naravnih vrednot iz 13. člena Zakona o Kobilarni Lipica (Uradni list RS, št. 53/24), za leto 2026,
· se ta dodatek sklepa izključno zaradi določitve višine v prejšnji alineji navedenega nadomestila, saj so bile vse ostale pravice in obveznosti pogodbenih strank urejene že s podpisom Pogodbe in ostajajo v veljavi.
2. člen

V 6. členu Pogodbe se besedilo spremeni tako, da se glasi:
»Letno nadomestilo za leto 2026 se določi na podlagi podatkov, ki jih je Družba v skladu s prvim odstavkom 4. člena poslala ministrstvu, in po metodologiji, določeni v 3. členu te pogodbe.
Za leto 2025 znašajo vsi prihodki, ki jih Družba izkazuje v izkazu poslovnega izida - AOP 110 10.747.509,80 EUR, prihodki Družbe, prejeti iz proračuna, pa 5.000.000,00 EUR. Čisti prihodki Družbe od izvajanja nalog trženja kulturnih in naravnih vrednot v letu 2025, ki so osnova za izračun letnega nadomestila, znašajo 5.747.509,80 EUR. Letno nadomestilo v višini 3 (treh) odstotkov od čistih prihodkov trženja kulturnih in naravnih vrednot je 172.425,29 EUR. 

Mesečna akontacija letnega nadomestila se določi v višini ene dvanajstine dejansko obračunanega letnega nadomestila iz prejšnjega odstavka in znaša 14.368,77 EUR.«.
3. člen
Vsa določila Pogodbe, ki niso izrecno spremenjena s tem dodatkom, ostajajo v celoti v veljavi. 

4. člen

Ta dodatek je sklenjen z dnem, ko ga podpišeta obe pogodbeni stranki.

5. člen

Dodatek je sestavljen v petih (5) enakih izvodih, od katerih prejme ministrstvo tri (3) izvode, Družba pa dva (2) izvoda. 
Številka: _____________




Številka: 

Kraj in datum: 





 
Kraj in datum: Ljubljana,
	Kobilarna Lipica d. o. o.

mag. Tatjana Vošinek Pucer

direktorica


	     REPUBLIKA SLOVENIJA

     Po pooblastilu št. ___ z dne ___
     Dr. Anže Logar
     minister za gospodarstvo, delo in šport

